Olandezii de la Royal Ahold au preluat Delhaize Group, proprietarul reţelei Mega Image. Compania din Olanda va prelua lanţul de 423 de magazine contra unei sume estimate la 9,3 miliarde de euro pentru toate magazinele operate de Delhaize Group la nivel mondial.

Înţelegerea ar urma să se încheie la jumătatea anului viitor, după aprobarea autorităţilor din domeniul concurenţei. Prin fuziunea celor două companii va lua naştere un grup cu o cifră de afaceri de peste 54 de miliarde de euro la nivel global.